ID-DIRETTUR SURMAST TAL-BANDA Is-Surmast J.M. Bilocca twieled iż-Żurrieq, u beda l-istudji mal-Banda ''Queen Victoria'' taż-Żurrieq, taħt id-direzzjoni tas-Surmast J. Zammit, li kien direttur ta' l-istess banda, fl-1928. Meta s-Surmast Zammit irtira mill-Banda J.M. Bilocca kompla l-istudju tiegħu għand zijuh John Mamo, li kien kurunettista u mużikant mill-aħjar ma' l-istess banda. Mamo kompla waslu f'livell avvanzat ħafna kemm fil-prattika kif ukoll fil-qari u fid- diviżjonijiet. Tant hu hekk li meta l-Banda ''Queen Victoria'' kellha tieħu sehem wara l-gwerra, fil-festa ta' San Duminku fil-Belt Valletta, huwa ġie mitlub mill-kumitat ta' l-istess Soċjetà sabiex jidderieġi l-programm hu, peress li s-surmast Franġisku Bugeja ta' l-istess banda kien jinsab indispost dakinhar. Għalkemm kienet l-ewwel darba li kien se jidderieġi huwa, aċċetta bil-qalb kollha. Dak in-nhar tant irnexxa l-programm li L-a ħatru assistent surmast ma' l-istess banda fejn dam jokkupa din il-kariga sal-1959. Is-Surmast Bilocca studja l-armonija, kontrapont u orchestration u l-pjanu taħt id- direzzjoni ta' Profs. J. Casapinta u meta Casapinta emigra lejn il-Kanada, huwa tah parir li jkompli l-istudji tiegħu mal-'London College of Music' taħt il-korrispondenza ta' Dr. W.L. Smoldon. Fl-1950 is-Surmast J.M. Bilocca nħatar Surmast Direttur mal-Banda ''Our Ladv of Consolation'' tal-Gudja li din is-sena huwa għalaq 35 sena ma' l-istess banda. Ma' din il-banda huwa idderieġa: bosta programmi f'ħafna bliet u rħula Maltin. Hu ikkompona l-innu popolari lill-Madonna Ġiċ-Ċintura u l-innu lil Maria Assunta u orkestra innu Mater Dolorosa'' tas-Surmast Diaknu u bosta marċi. Fis-sena 1957 huwa idderieġa l-Banda Nazzjonali ġewwa r-Radio Citv fil-preżenza ta' Dr. Clarence Ravbold fejn wara l-udjenza laqgħatu b'ċapċip kbir. Għal xi żmien huwa kien Ass. Surmast mal-Banda ''Unjoni'' ta' Ħal Luqa fejn dam madwar tliet snin. Fl-1973 huwa ġie maħtur Deputat Surmast tal-Banda ''Beland'' taż-Żejtun u idderieġa din il-banda għall-ewwel darba f'Birkirkara fl-okkażjoni tal-festa ta' Sant'Elena f'Awissu tal-1974. Fl-1979, is-Surmast J.M. Bilocca ħa f'idejh il-banda ''San Ġużepp'' ta' Ħal Kirkop, u għadu Surmast Direttur sal-ġurnata tal-lum. Is-Surmast Bilocca dejjem isostni li dak li jaf hu jrid jgħaddih lill-ħaddieħor, għaldaqstant issibu jħeġġeġ liż-żgħażagħ biex jitgħallmu xi strument, u rrid ngħid li għandu mod ħelu ħafna kif jagħti l-lezzjonijiet lill-allievi tiegħu.